|  |
| --- |
| **Dagsorden, Redaktionsmøde Nyrenyt** |
| **Formål:** Redaktionsmøder for Nyrenyt afholdes med henblik på at planlægge kommende udgaver og evaluere på tidligere udgaver.  Beslutninger og opgaver frem til næste møde noteres i referatet. |
| **Tidspunkt og sted:**  Tirsdag d. 8. juni 2021, kl. 15.30  Vi mødes på Zoom – I modtager link til zoom-mødet  **HUSK!** **Næste statusmøde for skribenter er d. 17. juni**  **Næste redaktionsmøde er 7. september kl. 15.30 i Høje Taastrup** |
| **Deltagere:**  Malene Madsen, Gunner Nielsen, Michael Rosenkvist, Christinna Skipper Braun, Maia Torstensson (referent)  **Afbud:** Stine Jacobsen, Cille Kvartmann |
| **Dagsordenspunkter** |
| 1. **Evaluering af Nyrenyt 2, 2021**   Det nye forside layout: Redaktionen var glade for det nye layout. Flot, enkelt og professionelt.  Det virker som om den blå farve fra forsiden går igen gennem bladet - det virker godt.  Generel tilfredshed med Nyrenyt, flot layout hele vejen gennem bladet. Gode og relevante artikler.  Der var særlige bemærkninger til:   * Kort nyt – facebook-farven og motion for nyrerne farven er anderledes. Det er tydeligere i online versionen end i den printede. * Diætisterne – vi har modtaget en kommentar/spørgsmål til infoboksen om reducering af kalium. Spørgsmålet er sendt til de to diætister, som har skrevet artiklen. * Peter Rossing – billede ser mindre ud, formentlig fordi billedet er taget længere fra. Kan billedet beskæres anderledes? * Coronaår – fungerer godt med billederne * Unge i en coronatid – flot med den pink farve, som også går igen i socialrådgiveren har ordet. * Fint med det pink emblem på ungekursus, så det er nemt for øjet at finde. * Stines artikel om ferie – fedt billede |
| 1. **Drøftelse af indhold til Nyrenyt, 3, 2021 – se forslag nedenfor:**   **Obs. gerne artikler klar inden sommerferie, særligt fra lægerne.**   1. Leder – (Malene) 2. Blodtryk – Gunner har taget kontakt til Petra Rössel i stedet for Thomas. Artikel forventet færdig i marts-april måned. 1 side. (Gunner). 3. Hjertesygdom i forbindelse med nyresygdom. Forslag om læge Henrik Birn, kontaktes inden juni. 2 sider. (Michael). 4. P-dialyse rejse patienthistorie. 1 side (Malene). 5. Cystenyre interview Julie. 1 side. (Christinna) 6. Pårørendehistorie - kontakt Karen Marie (Michael) 1 side 7. Charlotte Willer Kristensen - patienthistorie nefrotisk syndrom (Maia) 1 side 8. Fleksjob september eller december – Jan Jensen + Jesper Band Villadsen (Gunner) 2 sider 9. Modtagerne af penge fra forskningsfonden præsenterer deres projekter 10. Forskningspanel 1 side 11. Husk under kort nyt: NNS i september eller december?   I den kommende weekend afholdes landsmøde, hvor der uddeles flere priser (solfanger, nyrepris og æresmedlem). Det foreslås at vi skriver en præsentation af modtagerne på den ene af kort nyt siderne (side 5).  Derudover foreslås det at den nye ledelse bliver præsenteret for eksempel ved at de svarer på 3 spørgsmål om deres kommende formandskab.  Vi vil prøve at samle historierne fra Landsmødet, så de ikke er spredt. Det vil sige præsentation af den nye ledelse, samt præsentation af forskningsfondsmodtagerne.  For at gøre plads til at skrive om landsmødet udskydes Christinnas artikel om cystenyre til december.  Forsidebillede: Redaktionen besluttede at de gerne vil have et billede på forsiden af den nye ledselse (formand, næstformand og 2. næstformand). Der skal tages billede af den nye ledelse til landsmødet. Enkeltstående portrætter til præsentationen og alle tre til forsiden.  Frivillig fredag kan blive bundet ind i lederen med en tak til de frivillige i vores organisation. Frivillig fredag er d. 24. september 2021.  Lotteri og Nyrernes dag omtales på side 4 (kort nyt).  Hvis der er nyt om Dapagliflozins godkendelse til nyresygdom uden diabetes vil det forventeligt blive meldt ud som en nyhed på nyre.dk. Der kommer et forskningsprojekt med deltagelse af nyrepatienter, som det vil være oplagt at bringe en artikel om fx til december.  Vi har modtaget artikel om blodtryk fra Petra Rössel, som er for lang. Gunner skriver til Petra med henblik på at skære artiklen ned til 2 sider.  Michael skriver til Henrik Birn og spørger om det er muligt at gøre artiklen færdig inden sommerferie samt.  Historien om Anders udgår, og Charlottes historie om Nefrotisk Syndrom kan fylde en side mere. Maia kontakter Charlotte.  Cykelprojekt – udskydes til december. Malene undersøger status.  Obs. 1 side er ledig. |
| 1. **December-nummeret**    1. Leder – evt. om donordag    2. Diætister – julemad (2 sider)    3. NNS – unge og voksne (2 sider)    4. (Psyke og krisehåndtering – Bo hamburger)    5. (Bogomtale – det hele handler ikke om dig)   **Skuffen:** Videnskab.dk Marathon-løbere og akutte nyreskader  Artiklen om Cystenyre og cykelprojekt er flyttet til december. |
| 1. **Decemberhistorier – mail til kredse og udvalg**   De sidste par år har der på nyre.dk og facebook være små historier i form af video og tekst, som en slags julekalender. Det kan være et stort arbejde at få historier ind, så kan vi inddrage kredse og udvalg til at indhente et par historier?  Punktet udgik. |
| 1. **Nyt fra udvalg, regioner og FU, der skal i Nyrenyt**   Punktet udgik. |
| 1. **Ny årsplan til Nyrenyt**   Kan vi allerede nu lave en foreløbig plan for de vigtigste temaer og artikler i 2022?  Vi mødes fysisk i Høje Taastrup til **næste redaktionsmøde tirsdag d. 7. september kl. 15.30**. Her planlægger vi næste års hovedhistorier. |
| 1. **Ny årsplan til diætister**   Hvilke temaer ønsker vi at diætisterne skriver om i 2022?  Diætisterne har årsmøde 30.9-1.10 og skal modtage en liste med forslag inden. Punktet udskydes til næste redaktionsmøde 7. september. |
| 1. **Eventuelt** |